అమెరికాలో మరోసారి కాల్పులు.. ఇద్దరు మృతి - Two dead after shooting on campus of the University of North Carolina - EENADU
చార్లెట్‌(అమెరికా): అమెరికాలో వరుస కాల్పుల ఘటనలు ప్రజలను భయాందోళనకు గురిచేస్తున్నాయి. మేరీల్యాండ్‌ రాష్ట్రంలో వెస్ట్‌బాల్టిమోర్‌లో ఆదివారం జరిగిన ఘటన మరవకముందే.. తాజాగా చార్లెట్ నగరంలోని నార్త్‌ కరోలినా విశ్వవిద్యాలయంలో మంగళవారం మరోసారి కాల్పుల మోత మోగింది. అక్కడి స్థానిక మీడియా కథనం ప్రకారం ఈ ఘటనలో ఇద్దరు విద్యార్థులు మృతిచెందగా.. నలుగురు తీవ్రంగా గాయపడ్డారు. క్షతగాత్రులను ఆసుపత్రికి తరలించగా వారి పరిస్థితి విషమంగా ఉన్నట్లు వైద్యులు తెలిపారు. విషయం తెలుసుకున్న పోలీసులు అక్కడికి చేరుకొని నిందితుణ్ని అదుపులోకి తీసుకున్నారు. విద్యార్థులెవరూ బయటకు రావొద్దని, కాల్పులు జరుగుతున్న కారణంగా సురక్షిత ప్రాంతాల్లో తలదాచుకోవాలని విశ్వవిద్యాలయానికి చెందిన అధికారిక ట్విటర్‌ ద్వారా సూచించారు. కాల్పుల్లో మరణించిన వారి కుటుంబాలకు విశ్వవిద్యాలయ యాజమాన్యం, చార్లెట్‌ నగర మేయర్‌ సంతాపం ప్రకటించారు. అనంతరం విద్యార్థులు, బోధనా సిబ్బందిని అక్కడి నుంచి ఖాళీ చేయించారు. యూనివర్శిటీని తాత్కాలికంగా మూసివేస్తునట్లు ప్రకటించారు. అయితే దుండగుడు కాల్పులకు తెగబడడానికి గల కారణాలు మాత్రం ఇంకా తెలియాల్సి ఉంది.
గత నాలుగు రోజులుగా అమెరికాలో ఏదో ఒక చోట కాల్పులు జరుగుతూనే ఉన్నాయి. వెస్ట్‌బాల్టిమోర్‌లో ఆదివారం సాయంత్రంపూట వీధి వంటలు తినడానికి వచ్చిన అమాయకులపై ఆగంతకుడు విచక్షణారహితంగా కాల్పులు జరిపారు. కాల్పుల్లో ఒకరు ప్రాణాలు కోల్పోగా, ఏడుగురు గాయపడ్డారు. అలాగే ఒహియోలో ఓ సిక్కు కుటుంబం దారుణ హత్యకు గురైన సంగతి తెలిసిందే. ఉత్తర సిన్‌సినాటి శివారు ప్రాంతంలోని ఓ అపార్ట్‌మెంట్‌లో ఒకే కుటుంబానికి చెందిన నలుగురిని దుండగులు కాల్చి చంపారు. మృతుల్లో ముగ్గురు మహిళలు ఉన్నట్లు పోలీసులు తెలిపారు. అందులో ఒకరు భారత పౌరుడు కాగా.. మరో ముగ్గురు భారత సంతతికి చెందిన వ్యక్తులని భారత విదేశాంగ మంత్రి సుష్మా స్వరాజ్‌ తెలిపారు. అలాగే ఇది జాత్యహంకార హత్య కాదని ఆమె స్పష్టం చేశారు.
americalo marosari kaalpulu.. iddaru mruti - Two dead after shooting on campus of the University of North Carolina - EENADU
charlete(america): americalo varusa kaalpula ghatanalu prajalanu bhayandolanaku gurichestunnayi. marilandi rashtramlo vestebaltimorilo aadivaaram jarigina ghatana maravakamunde.. taajaagaa charlet nagaramloni narthe karolina vishwavidyaalayamlo mangalavaaram marosari kaalpula motha mogindi. akkadi sthaanika media kathanam prakaaram ee ghatanalo iddaru vidyaarthulu mruthichendagaa.. naluguru teevramgaa gayapaddaru. kshatagaatrulanu aasupatriki taralinchagaa vaari paristhiti vishamangaa unnatlu vaidyulu telipaaru. vishayam telusukunna poliisulu akkadiki cherukoni ninditunni adupuloki teesukunnaru. vidyaarthulevaruu bayataku ravoddani, kaalpulu jarugutunna kaaranamgaa surakshita praantaallo taladaachukovaalani vishwavidyaalayaaniki chendina adhikaarika twiter dwara suuchimchaaru. kaalpullo maraninchina vaari kutumbaalaku vishwavidyaalaya yaajamaanyam, charlete nagara meyari santaapam prakatinchaaru. anantaram vidyaarthulu, bodhana sibbandini akkadi nunchi khaalii cheyinchaaru. universityni taatkaalikamgaa moosivestunatlu prakatinchaaru. ayithe dundagudu kaalpulaku tegabadadaaniki gala kaaranaalu maatram inka teliyalsi undi.
gatha naalugu rojulugaa americalo edho oka chota kaalpulu jarugutune unnaayi. vestebaltimorilo aadivaaram saayantrampuuta veedhi vantalu tinadaaniki vachina amaayakulapai aagantakudu vichakshanhaarahitamgaa kaalpulu jariparu. kaalpullo okaru praanaalu kolpoga, eduguru gayapaddaru. alaage ohiyolo oo sikku kutumbam daaruna hatyaku guraina sangati telisinde. uttara synesinati shivaaru praantamlooni oo apartymenteli oke kutumbaaniki chendina nalugurini dundagulu kaalchi champaaru. mrutullo mugguru mahilalu unnatlu poliisulu telipaaru. andulo okaru bhaarata pourudu kaga.. maro mugguru bhaarata santatiki chendina vyaktulani bhaarata videsaanga mantri sushma swarajm telipaaru. alaage idhi jaatyahamkaara hatya kaadani aame spashtam chesaru.